Twee sterf in Krugersdorp-vliegongelukDie wrak van die vliegtuig. Foto: ER24 Twee mense is dood nadat ŉ ligte vliegtuig Maandagmiddag naby Krugersdorp in Gauteng neergestort het. Russel Meiring, ŉ woordvoerder van ER24, het gesê paramedici moes per helikopter na die ongelukstoneel, in ŉ bergagtige gebied langs die R41 in Munsieville, vervoer word aangesien daar nie paaie is nie. “Die twee mense was reeds dood toe paramedici by die vliegtuig se wrak opgedaag het,” het Meiring gesê. Die oorsaak van die ongeluk is nie bekend nie. Plaaslike owerhede is op die toneel en ondersoek die voorval.